Ruumis virsi
Se laki tässä täytettiin,
 Kuin Paradiisissa päätettiin
 Aadamill’ esiisällen,
 Eevallen iso äidillen.

2:n v.

 Jos otat kieltyn omenan,
 Niin sinun pitää kuoleman
 Se on myös tullut todeksi,
 Aadamin lasten osaksi.

3:s v.

 Lesket kastelee leipänsä,
 Murheen kyyneleill’ murunsa,
 Orvot myös saavat osansa,
 Karvaasta surun kalkista.

4:s v.

 Ne kuin kyyneleill’ kylvävät,
 Ilolla niistä niittävät,
 Toisella puolen haudassa,
 Iloisessa isänmaassa.

5:s v.

 Yks’ matkamies on jättänyt,
 Päivänsä kaikki päättänyt,
 Murheelliset muutokset,
 Toisille tuottaa puutokset.

 Hyvästi jääkäät sukuni,
 Mun loppuu vuosilukuni,
 Sanon myös sanan viimeisen
 Ystävill’ kaikill’ yhteisen.

2:n v.

 Itku on ensi äänemme,
 Silloin kun tänne synnymme,
 Valitus viimeinen virtemme,
 Silloin kuin täältä lähdemme.

3:s v.

 Eilen oli minun vuoroni,
 Kuin piti maistaa kuoloni,
 Tänäpänä ehkä kohtelee,
 Toisia täältä noutelee.

4:s v.

 Olkaamme vaan valmiit lähtemään,
 Kuin herra tulee käskemään,
 Ja kirjoittaa sun seinäs pääll’,
 Toimita pian talos tääll’.

5:s v.

 Armon aikas käy lopullen,
 Muutama askel’ haudallen.
 Kuka ties’ päivä viimeinen,
 Ikämme on leveys kämmenen.

Lähde: Tampereen Sanomat 2.12.1889.

Pentti Lyytinen
Virret
Tampereen Sanomat
1889